सशस्त्र बल विशेशाधिकार अधिनियम गी किश हद्दै तकर स्थानांतरित कीत्ता जाना सेई दिशा च इक खरी गैंह ऐ। प्रधानमंत्री मनमोहन सिंह होरें चार बरें पैहल्लै सैन्य बलें च कटोती करन दा जेहड़ा वादा कीत्ता हा उस्सी चेत्ता करोआए जाने दी लोड़ ऐ। एहदे च कोई शक नेईं ऐ जे नोहाड़े परैंत सैन्य बलें दी गिनतरी च किश कटौती कीत्ती गेई ब नोहाड़े परैंत होर बी मती गिनतरी च तैनाती कीत्ते जाने दी बजाह कन्नै प्रधानमंत्री दा वादा तैहस-नैहस होई गेआ जित्थे सैन्य बलें दी भारी मौजूदगी ऐ ते उनेंगी संरक्षण बी दित्ता जा करदा ऐ इस चाल्ली दे हालात च चिदंबरम दे वादें थमां कोई मेद नेईं जागदी ऐ। भरोसा उस बेल्लै गै कीत्ता जाग जिस बेल्लै इस मसले उप्पर कोई कम्म होग। रहानगी दी गल्ल एह ऐ जे नमीं दिल्ली च सत्ता धारी कश्मीर दे हालात गी सेई चाल्ली कन्नै दिक्खने गी तेआर नेईं हैन। असलियत च ओह् विसैन्यीकरन ते सशस्त्र बल विशेशाधिकार अधिनियम दी मंग गी मन्नना गै नेईं चाहंदे हैन।